armvectores/hy_wikipedia_2023 huggingface dataset:
Հայկական հիշողության ազգային կենտրոն

Հայկական հիշողության ազգային կենտրոն (ֆր.՝ Le centre national de la mémoire arménienne (CNMA)) փաստավավերագրական կենտրոն, գրադարան Ֆրանսիայի Դեսին քաղաքում՝ նվիրված Հայոց պատմությանն ու Հայոց ցեղասպանությանը։


== Պատմություն ==
Կենտրոնի բացման արարողությանը մասնակցել են Ֆրանսիայի նախագահ Ֆրանսուա Օլանդի ներկայացուցիչ՝ Մշակույթի և հաղորդակցության նախարար տիկին Օրելի Ֆիլիպետտին, Հայաստանի սփյուռքի նախարար Հրանուշ Հակոբյանը, ֆրանսիացի հյուրեր, հայ համայնքի ներկայացուցիչներ։
Հայկական հիշողության ազգային կենտրոնի ստեղծմանն աջակցել են Բուլլուկյան հիմնադրամը, Լիոնի և Դեսինի տեղական ինքնակառավարման մարմինները՝ Մեծ Լիոնը, Ռոն-Ալպի շրջանը, Ռոնի ընդհանուր խորհուրդը, Դեսինի և Մեզիոյի քաղաքապետարանները։
Հայկական հիշողության ազգային կենտրոնի նախագահն է Ժյուլ Մարտիրոսյանը, տնօրենը՝ Կատիա Բուդոյանը։


== Գործունեություն ==
Ինստիտուտը փաստավավերագրական կենտրոն է, որտեղ պահվում են 110 000 փաստաթուղթ և 12 000 գիրք, հայկական պատմությանն առնչվող նյութեր, ինչպես նաև Ֆրանսիայում և եվրոպական այլ երկրներում ապրող ու արարող հայ մշակութային գործիչների ստեղծագործություններ։ Կենտրոնի նպատակն է՝ ֆրանսահայերի ազգային ինքնության պահպանումը, Ցեղասպանության և դրա հետևանքների վերացման ուղղությամբ տարվող հետազոտությունների իրականացումը, ինչպես նաև ֆրանս-հայկական միջմշակութային կապերի զարգացումը և կենտրոնի միջոցով հայկական ժառանգության վերականգնումն ու հարստացումը։


== Ծանոթագրություններ ==
Ռիտիվ Վոժ (այլ կիրառումներ)

Ռիտով Վոժ անվանումը կարող է վերաբերվել Ռուսաստանի Կոմի Հանրապետությունում գտնվող հետևել գետերին.

Ռիտիվ Վոժ (Լիստվենիչնայայի վտակ)
Ռիտիվ Վոժ (Կուժ Յուի վտակ)
Ռիտիվ Վոժ (Հարավային Մալվայի վտակ)
Ռիտիվ Վոժ (Նոսիմ Յուի վտակ)
Ռիտիվ Վոժ (Վոլի վտակ)
Սեսիլ դը Ֆրանս

Սեսիլ դը Ֆրանս(ֆր. Cécile de France [sesil də fʁɑ̃s], հուլիսի 17, 1975(1975-07-17)[…], Նամյուր, Վալոնիա, Բելգիա), բելգա-ֆրանսիացի դերասանուհի։ «Սեզար» մրցանակի դափնեկիր երկրորդ պլանի լավագույն կանացի դերի համար(2006)։


== Կենսագրություն ==


=== Վաղ տարիներ ===
Սեսիլ դը Ֆրանսը ծնվել է 1975 թ․ հուլիսի 17−ին Նամյուր բելգիական քաղաքում։ 10 տարեկանից խաղացել է սիրողական բեմադրություններում, 15 տարեկանից մասնակցել է Ժաննա-Միշելյա Ֆրերայի դասընթացներին, իսկ 17 տարեկանից որոշում է կրթվել Ֆրանսիայում՝ շարունակել իր դերասանական արվեստը։ 90-ականների կեսին տեղափոխվում է Լիոն և Փարիզ միջև, ուր համապատասխանաբար մասնակցել է Ժաննա-Պոլի դասընթացներին և սովորել Բլանշ փողոցի հռչակավոր դպրոցում, հայտնվելով քաղաքների թատերաբեմերում։


=== Անձնական կյանք ===
Ապրում է իր ընկերոջ՝ Գիոմ Մալանդրինի հետ։ 2007 թվականին Սեսիլը ունեցել է որդի՝ Լինոն։


== Հղումներ ==
Սեսիլ դը Ֆրանս (անգլ.) Internet Movie Database կայքում
[1] Archived 2009-02-06 at the Wayback Machine. «Ընտանեկան գաղտնիք» Ֆիլմի մասին։


== Պարգևներ և առաջադրումներ ==


== Ծանոթագրություններ ==
(18263) Անխիալոս

(18263) Անխիալոս , աստերոիդ աստերոիդների հիմնական գոտում։ Այս աստերոիդը հայտնաբերվել է 1973 թվականի սեպտեմբերի 25-ին, Կոռնելիս վան Հաուտենի, Ինգրիդ Հաուտեն-Գրունենվելդի և Թոմ Գերելս կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(18263) Անխիալոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուբան Նոր ալիք երգի մրցույթում

Կուբան Նոր Ալիք երգի մրցույթին մասնակցում է 2013 թվականից։ Առաջին անգամ Կուբան այս մրցույթում ներկայացրել է Ռոբերտո Կել Տորեսը։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Բաբերդի գոգավորություն

Բաբերդի գոգավորություն, Հայկական լեռնաշխարհի Սպեր գավառում, Ճորոխ գետի վերին հոսանքում (հովտի լայնացած մասը), մոտ 1500 մ բարձրության վրա։ Երկարությունը մոտ 18 կմ է, լայնությունը՝ 10 կմ։ Կան ջերմուկներ։ Ձմեռը կարճատև է, խստաշունչ, ամառը՝ չոր և տոթակեզ։ Բաբերդի գոգավորությունում է գտնվում Բաբերդ քաղաքը։
Այթոքի

Այթոքի, կրթական-տեղեկատվական վեբկայք է , որն օգնում է օտար լեզու սովորողներին առցանց կապվել ուսուցիչների ու լեզվակիրների հետ։ Այթոքիի օգտատերերը կարող են փնտրել ազատ գրաֆիկով աշխատող ուսուցիչների, պլանավորել ժամանակացույցը և վճարել լեզվի ուսուցման դասերի համար։ Այթոքիի ուսուցիչները հնարավորություն ունեն ստեղծել պրոֆիլ և ստանալ գնահատականներ։


== Գաղափար ==
Այթոքին առցանց աշխատաշուկա է և սոցիալական ցանց, որն ուղղված է լեզուներ սովորելուն։ Օգտատերերը դասակարգվում են ուսուցիչների և ուսանողների։ Այթոքիում անդամակցությունը պահանջում է էլեկտրոնային փոստի հասցե, իսկ առցանց ուսուցիչների հետ ժամանակացույցը պլանավորելու համար անհրաժեշտ է վճարել։ Ուսուցիչները լրացնում են հայտադիմում, որը հաստատում է նրանց ինքնությունը և դասավանդման հավատարմագրերը։


=== Ուսուցչի աշխատաշուկա ===
Այթոքիի ուսուցիչները սովորաբար «պրոֆեսիոնալ ուսուցիչներ» են կամ «համայնքային կրկնուսույցներ», ովքեր ունեն դասավանդման փորձ կամ հավաստագրեր։ Բոլոր ուսուցիչներին տրվում է հնարավորություն ստեղծել ուսուցչի պրոֆիլ և նշել սեփական վճարման սակագները։ Ավարտելով դասը՝ ուսուցիչը ստանում է արձագանքներ և գնահատականներ ուսանողների կողմից ։ Դասերի մեծամասնությունը կատարվում է Սկայպով։ Այթոքին հաջող դասերի գործարքներից գանձում է 15% սպասարկման վճար։


=== Սոցիալական լեզվի ուսուցում ===
Այթոքիի օգտատերերը հնարավորություն ունեն գտնել ընկերներ լեզվի փոխանակման համար, տալ լեզվին վերաբերող հարցեր, գրել շարադրություններ և ստանալ ուղղումներ, ինչպես նաև մտնել լեզվի քննարկումների մեջ։ Այս առանձնահատկությունները կախված են Այթոքի համայնքի այլ անդամների պատասխաններից։


== Պատմություն ==
Այթոքին հիմնադրել են Քեվին Չենը և Յոնգյու Ջայանգը 2007 թվականին և պաշտոնապես գրանցել են Հոնկոնգում՝ Շանհայի զարգացման կենտրոնի հետ համատեղ։
2016 թվականին Այթոքին վերաթողարկեց իր վեբկայքը նոր լոգոյով և դիզայնով։ Նույն ամսում Այթոքին թողարկեց կայքի Անդրոիդ հավելվածը։


== Տես նաև ==
Հեռավար ուսուցում
Ինքնակրթություն


== Ծանոթագրություններ ==
Կամաևո (այլ կիրառումներ)

Կամաևո, կարող է վերաբերել՝

Կամաևո - գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Կամաևո - գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Ալեքսանդր Կոսմոդեմյանսկու անվան

Ալեքսանդր Կոսմոդեմյանսկու անվան Միկրոշրջան (ռուս.՝ Микрорайон имени Алекса́ндра Космодемья́нского, մինչև 1946` թվականը Մեթգեթեն [գերմ.՝ Metgethen], 1946—1956 թվականներին՝ Լեսնոե [Лесное]), գյուղ Ռուսաստանի Կալինինգրադի մարզի Կալինինգրադի քաղաքային օկրուգի կազմում։
Բնակչությունը վերջին գրանցված տվյալներով կազմում էր 11000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալարե

Մալարե (իտալերեն՝ Mallare), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 1297 մարդ, խտությունը՝ 40 մարդ/կմ²։ Զբաղեցնում է 33 կմ² տարածք։ Փոստային ինդեքս՝ 17045։ Հեռախոսային կոդ՝ 019։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար ֊ 019 586009
Էլեկտրոնային հասցե ֊ mallare@virgilio.it


== Պատկերասրահ ==

		
		
		
		


== Արտաքին հղումներ ==
Վիճակագրության ազգային ինդտիտուտ (իտալ.)
http://www.istat.it/english/ Archived 2009-12-07 at the Wayback Machine.
Անիպեմզա

Անիպեմզա, գյուղ Անիի տարածաշրջանում, մարզկենտրոնից գտնվում է 49 կմ հեռավորության վրա։ Նախկինում մտել է Երևանի նահանգի Ալեքսանդրապոլի գավառի մեջ, 1938 թվականին դարձել է քաղաքատիպ ավան, 1995 թվականի վարչատարածքային ռեֆորմից հետո դասվում է Հայաստանի գյուղական բնակավայրերի շարքը։ Գյուղը գտնվում է Ախուրյան գետի ձախ ափին, հարթավայրում՝ ծովի մակարդակից 1430 մ բարձրության վրա։


== Կլիմա ==
Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստանները։


== Բնակչություն ==
Գյուղի բնակչության նախնիների մի մասը տարբեր ժամանակներում այստեղ են տեղափոխվել Հայաստանի Թալինի, Անիի, Արթիկի Ախուրյանի շրջաններից։ Ըստ ազգային վիճակագրական ծառայության տվյալների՝ համայնքը 2013 թվականի հունվարի 1-ի դրությամբ ունեցել է 392 մարդ։

Սեռային կազմում տղամարդիկ կազմում են 49 %, կանայք՝ 51 %։ Տարիքային խմբերը բաշխված են հետևյալ կերպ. մինչաշխատունակներ՝ 32%, աշխատունակներ՝ 53 %, հետաշխատունակներ՝ 15 %։ Ունի 38 տնտեսություն։ Ունի դպրոց, գրադարան, բուժկետ, կապի հանգույց։
Անիպեմզայի ազգաբնակչության փոփոխությունը.


== Տնտեսություն ==
Տնտեսության մասնագիտացման ուղղությունը արդյունաբերությունն է։ Զարգացած է շինանյութերի արտադրությունը։ Արդյունահանվում է պեմզա, կարմիր տուֆ։ Ունի պեմզա ջարդող-տեսակավորող, անդեզիտի փոշի արտադրող գործարան։
Հողային ֆոնդի մոտ 10% հանդիսանում են բնակավայրի հողերը, իսկ արդյունաբերական հողերը՝ 12%։ Պետական նշանակության գյուղատնտեսական հողահանդակներում մեծ տեսակարար կշիռ ունեն արոտավայրեր՝ կազմելով համայնքի հողային ֆոնդի 72% (477հա)։ Զբաղվում են խոշոր և մանր եղջերավոր անասնապահությամբ, մեղվաբուծությամբ։ Զբաղվում են բանջարաբոստանային կուլտուրաների մշակությամբ։


== Պատմամշակութային կառույցներ ==
Անիպեմզայի մոտ է գտնվում Երերույքի տաճարը, որը կառուցվել է 5-րդ դարում կարմիր տուֆով, ներկայումս կիսավեր է։ Անիպեմզային ափամերձ Ախուրյան գետի մյուս ափին գտնվում է Անիի ավերակները։


== Տես նաև ==
Անիպեմզայի պատմության և մշակույթի անշարժ հուշարձանների ցանկ (Շիրակի մարզ)


== Քույր քաղաքներ ==
 Անի, Հայաստան


== Ծանոթագրություններ ==
Don't Stop the Music

«Don't Stop the Music» (ռուս.՝ Մի դադարեցրու երաժշտությունը), բարբադոսցի երգչուհի Ռիհաննայի Good Girl Gone Bad (2007) երրորդ ստուդիական ալբոմի չորրորդ սինգլը, որ թողարկվել է 2007 թվականի սեպտեմբերի 7-ին։ «Mama se mama sa mama koosa» ֆոնային երգչախումբը էքստրապոլացվել է Մայքլ Ջեքսոն «Wanna Be Startin' Somethin'» երգի փակումից, որը ներկայացված է 1983 թվականի Thriller ալբոմում։


== Այլ տարբերակներ և քավերներ ==
Բրիտանացի փոփ և ջազ երգիչ Ջեյմի Քալումը ձայնագրել է երգի ջազային քավերը իր The Pursuit (2009) հինգերորդ ստուդիական ալբոմի համար։ Քալումի տարբերակն զբաղեցրել է Netherlands Singles Chart հիթ-շքերթի 28-րդ հորիզոնականը։


== Երգացանկ ==
Promotional remix singles
«Don't Stop the Music» (Solitaire's More Drama Mix) — 8:04
«Don't Stop the Music» (The Wideboys Club Mix) — 6:38iTunes EP
«Don't Stop the Music» — 4:27
«Don't Stop the Music» (The Wideboys Club Mix) — 6:38
«Don't Stop the Music» (Instrumental) — 4:19German CD single
«Don't Stop the Music» — 4:27
«Don't Stop the Music» (The Wideboys Club Mix) — 6:38
«Don't Stop the Music» (Instrumental) — 4:19
«Don't Stop the Music» (Video) — 3:39FR/UK CD single
«Don't Stop the Music» — 4:27
«Don't Stop the Music» (The Wideboys Club Mix) — 6:38iTunes Remixes
«Don't Stop the Music» (Album Version) — 4:29
«Don't Stop the Music» (Jody den Broeder Radio Edit) — 4:22
«Don't Stop the Music» (The Wideboys Radio Edit) — 3:11
«Don't Stop the Music» (Solitaire's More Drama Edit) — 4:08
«Don't Stop the Music» (Jody den Broeder Big Room Mix) — 10:33
«Don't Stop the Music» (The Wideboys Club Mix) — 6:39
«Don't Stop the Music» (Solitaire's More Drama Remix) — 8:08
«Don't Stop the Music» (Jody den Broeder Big Room Dub) — 8:34
«Don't Stop the Music» (The Wideboys Dub Mix) — 6:44
«Don't Stop the Music» (Solitaire's More Drama Dub) — 7:38


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Հյոնմիչա

Շագանակագույն բրնձով թեյ (հանգըլ՝ 현미차, հյոնմի-չա, վիետ․՝ nước gạo lứt), կորեական խմիչք։ Շագանակագույն բրնձով թեյը նախատեսված է խմելու համար։ Այն պետք է լավ լվանալ և տապակել երկար բռնակով կաթսայի մեջ, միջին ջերմաստիճանով մոտ 10 րոպե, այնուհետև եփել մինչև թեթև ոսկե դարչնագույն դառնա։ Ըստ ճաշակի ավելացնել շաքարավազ կամ մեղր։
Հյոնմիչհան համարվում է առողջության համար կարևոր թեյ, հատկապես օգտակար է մարսողական օրգանների համար։

		


== Տես նաև ==
Sungnyung, Կորեայի ըմպելիք բրնձից
Bori cha ըմպելիք աղացած գարիից
Oksusu cha, ըմպելիք աղացած եգիպտացորենից
Sikhye, քաղցր կորեական ըմպելիք բրնձից


== Ծանոթագրություններ ==
Նախաքարթվելական ցեղեր

Նախաքարթվելական ցեղեր. նախաքարթվելական և աբխազա-ադըղական ցեղերից հյուսիս-արևելք և Հայկական լեռնաշխարհից դեպի հյուսիս, մոտավորապես ներկայիս Վրաստանի(Կուր գետի վերին հոսանքի շրջանը) տարածքում հավանաբար բնակվում էին նախաքարթվելական լեզուներով խոսող ցեղեր։ Չնայած, որ այս լեզվախմբի վերաբերյալ մ.թ.ա. 3-2-րդ հազարամյակներում գրավոր վկայություններ ամենևին չկան, լեզվաբանական նորագույն տվյալների հակաձայն, քարթվելական հիմք-լեզվի գոյությունը կարելի է հասցնել մինչև մ.թ.ա. 3-րդ հազարամյակը, ըստ որում նույն տվյալները հուշում են, որ նա գրավում էր համակարգված, ըստ երևույթին, լեռնոտ, մի տարածք։


== Աղբյուրներ ==
Հայ ժողովրդի պատմություն, էջ 149։ Հեղինակներ՝ Ժ. Պ. Աղայան, Բ. Ն. Առաքելյան, Գ. Ա. Գալոյան, Ս. Տ. Երեմյան, Լ. Ս. Խաչիկյան, Ա. Մ. Հակոբյան, Ա. Գ. Հովհաննիսյան, Մ. Գ. Ներսիսյան
Ստեպոկ (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՍտեպոկՍտեպոկ (ուկրաիներեն՝ Степок), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Ստեպոկ գյուղում բնակվում էր 110 մարդ։ Բնակավայրը զբաղեցնում է 0,336 կմ² տարածք։ Բնակչության խտությունը կազմում էր 327,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2370)

Ժողովածու (2370), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2370 թվի տակ։ Ձեռագիրը գրվել է 1621-1624 թվականներին Պողոս Տիվրիկեցի գրիչի կողմից [ենթադրաբար] Կ․ Պոլսում։ Ստացողը եղել է Պողոս Տիվրիկեցին։ Գրված է թղթի վրա, որը ունի 15×10,5 չափս։ Ձեռագիրը կազմված է 310 թերթից։ Գրված է միասյուն, երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 300ա, 308ա։


== Բովանդակություն ==
Ծածկագիր այբուբհն։
Զի՞նչ է կէտ, գիծ․․․։
Բանը իմաստնոց։
Բառք Քերականի, Երբայեցւոց, Քերթողականք, Գաղիանոսի, Հայոց, Զաքարիայի գրչի, Վարդան գրող, Քիմիականք, Հանդէս բանաստեղծաց։
Վարդ․ Արևելցւոյ Յաղագս մեկնութհան քերականի, Աշխարհացոյց։
Մովսես Խորենացւոյ Բան իմաստութեան։
Նշանագիր իմաստնոց։
Վերլուծութիւն բացերևապէս բառից և բայից։
Գէորգայ Սկևեռացւոյ Խրատք Յաղագս գրչութեան արուեստի։
Մովս․ Խորենացւոյ Աշխարհացոյց։
Գետք և գնացք նոցա։
Ան. Շիրակացւոյ Վասն չափ կշռոց։
Դարագլուխք։
Գր․ Կեսարացւոյ Անուանք քաղաքաց։
Յաղաղս Նիկիոյ ժողովոյն։
ՀՆ լեզուք։
Խոստովանութիւն մեղաց։
Վսն մեղաց։
Սուդ ինչ մեկնութիւն ներածութեանն Պորփիւրի։
Մանունք։


== Ծանոթագրություններ ==
Խոցելիության ստուգում

Խոցելիության ստուգում, համակարգչային համակարգերի կամ ցանցերի անվտագության գնահատման մեթոդ, որը կարավում է հաքերային մոդելավորված հարձակումների շնորհիվ։ Գործընթացը իրենից ներկայացնում է թիրախի ակտիվ անալիզ, որի հիմնական նպատակը ակնհայտ խոցելիությունների հայտնաբերումն է, որոնք կարող են հանգեցնել համակարգի ոչ ճիշտ աշխատանքին։ Անալիզի ընթացքում տվյալ համակարգի վրա իրականացվում է ակտիվ հարձակումներ, որը նպատակ է հետապնդում գտնել համակարգում առկա խոցելիությունները։ Աշխատանքի արդյունքը ներկայացվում է զեկույցի ձևով, որը պարունակում է տեղեկություններ խոցելիության մասին, ինչպես նաև կարող է տրամադրել տեղեկություն առակ խնդիր լուծման համար։ Խոցելիության ստուգման նպատակը՝ համակարգի անվտագության գնահատում, ինչպես նաև գնահատում են այլ վնասները, որը հնարավոր է առաջանա հաջող հարձակման պատճառով։ Խոցելիության ստուգումը համարվում է անվտագության աուդիտի մաս։ Այն մասնագետը, որը իրականցնում է այս գործընթացը՝ կոչվում է պենթեսթեր։


== Բաց և փակ համակարգեր ==
Խոցելիության ստուգման հիմքում կարող է ընկած լինել մի քանի մեթոդներ։ Հիմնական տարբերությունը կայանում է ստուգվող համակարգում առկա տեղեկությունը։ Փակ համակարգերի ստուգման ընթացքում մասնագետը չի ունենում տեղեկություն թիրախի մասին։ Այս տիպի հարձակումների սկզբնական առաջադրանքը, կայանում է նրանում, որ անհրաժեշտ է գտնել ընդհանուր տեղեկություն թիրախի և նրա կառուցվածքի մասին։ Բացի փակ համակարգերից գոյություն ունեն բաց (հասանելի է ընդհանուր տեղեկություն թիրախի մասին) և կիսափակ (հասանելի է լինում թիրախի մասին տեղեկությունների միայն կեսը)։


== Նպատակային համակարգեր ==
Նպատակային համակարգերի կատեգորիային են պատկանում համակարգչային այն համակարգերը, որոնք միացված են Համացանցին։ Խոցելիության ստուգումը պետք է իրականացվի նպատակային համակարգի մեկնարկից առաջ։


== Տես նաև ==
Metasploit
OpenVAS
Nmap


== Ծանոթագրություններ ==
Վաղարշակ Ջրբաշյան

Վաղարշակ Հակոբի Ջրբաշյան (1929, հուլիսի 27, Երևան - 2000, մարտի 17, Երևան), հայ խորհրդային ֆիզիկոս, ֆիզմաթ գիտությունների դոկտոր (1974 թ.), ՀՀ ԳԱԱ ակադեմիկոս (1996 թ.), թղթակից անդամ (1982 թ.)։ ԽՄԿԿ անդամ 1951 թվականից։


== Կենսագրություն ==
1952 թվականին ավարտել է Երևանի պետական համալսարանը։ 1956 թվականից աշխատել է Երևանի ֆիզիկայի ինստիտուտում (1962 թվականից՝ ավագ գիտաշխատող)։
Աշխատանքները վերաբերում են հիմնականում տարրական մասնիկների ֆիզիկայի և միջուկային ֆիզիկայի տեսական հարցերին։ 1958 թվականին ցույց է տվել, որ մեզոնների բևեռացման փոքր աստիճանը պայմանավորված է մեզոատոմային անցումների ժամանակ սպին ուղեծրային կապով։ Դրանով իսկ մեզոնների թույլ փոխազդեցություններում զույգության խախտման վերաբերյալ տեսությունը համաձայնեցվեց բազմաթիվ փորձերի արդյունքներին։
Ջրբաշյանն առաջինն է դիտարկել էլեկտրոնային թաղանթի ազդեցությամբ մեզոնների լրացուցիչ ապաբևեռացման հնարավորությունը, որն ընկած է մյուոնային ազատ ատոմի կազմավորման երևույթի հայտնագործության (1978 թ.) հիմքում։ Ուսումնասիրել է ատոմային միջուկների գրգռման պրոցեսը՝ էլեկտրամագնիսական ուժերի հետ մեկտեղ հաշվի առնելով միջուկային ուժերը։ Զբաղվել է բարձրագույն սիմետրիաներով, մասնավորապես հաշվել է պրոտոնի մագնիսական ընկալունակությունը խախտված ՏՍ(6) սիմետրիայում։ Խմբերի ներկայացումների տեսության կիրառությամբ տվել է նաև միջուկի P-տրոհման ժամանակ զույգության խախտման վերաբերյալ կատարված փորձերի արդյունքների լրիվ բացատրությունը։ Ունի նաև ճառագայթման տեսությանը և հատուկ ֆունկցիաների (մասնավորապես, Բեսելի ֆունկցիաների ինտեգրալների) տեսությանը վերաբերող աշխատանքներ։
Նոր, ավելի բնական սպինորներ մտցնելով՝ վերացրել է բացասական Էներգիայով Էլեկտրոնների գոյության հնարավորության հետ կապված դժվարությունը։
Ստեղծել է պոզիտրոնի ռելյատիվիստական տեսությունը, որտեղ բացակայում են անվերջ մեծ թվով չդիտվող օբյեկտները։


== Երկեր ==
Сохранение полного момента при атомных и ядерных переходах, Е., 1989.


== Ծանոթագրություններ ==
Դարբնանք

Դարբնանք, գյուղակ Արևմտյան Հայաստանում, Բիթլիսի վիլայեթի Սասունի գավառակում։
XX դարի սկզբին ուներ 5 տուն բնակիչ։
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Միկա (երգիչ)

Անվան այլ կիրառումների համար տե՛ս՝ Միկա (այլ կիրառումներ)Միկա (իսկական անունը՝ Մայքլ Հոլբրուք Փենիման, անգլ.՝ Michael Holbrook Penniman, օգոստոսի 18, 1983(1983-08-18), Բեյրութ, Լիբանան), բրիտանացի երգիչ, երաժիշտ, երգահան։ Ունի ամերիկա-լիբանանյան ծագում։


== Կենսագրություն ==
Միկան ծնվել է Լիբանանում։ Մայրը սիրիացի էր, հայրը՝ ամերիկացի։ Ընտանիքում Միկան 5 երեխաներից երրորդն էր։ Երբ ընդամենը մեկ տարեկան էր, ընտանիքը տեղափոխվեց Փարիզ՝ Լիբանանում ընթացող պատերազմի պատճառով։ Առաջին պիեսը, որ Միկան սովորել է նվագել դաշնամուրով Ժո Դասենի "Les Champs-Élysées"-ն էր։ Իր առաջին երգը, որը կոչվում էր "Angry", գրել է 7 տարեկանում։
Երբ ընտանիքը տեղափոխվեց Անգլիա, Միկան արդեն 9 տարեկան էր։ Սկզբում Միկան սովորել է Վեստմիսյան դպրոցում, այնուհետև՝ թագավորական երաժշտական քոլեջում։
Հետագայում Միկան աշխատել է «Royal Opera House»-ում, երաժշտություն է գրել«British Airways»-ի և «Orbit» մաստակի գովազդային հոլովակի համար։
Առաջին սինգլը, որ կոչվում էր «Relax, Take it Easy», անմիջապես հայտնվել է բրիտանական «BBC Radio 1» ռադիոյում և դարձել շաբաթվա հիթ։
2007 թվականի փետրվարի 22-ին նրա հաջորդ հիթը՝ «Grace Kelly»-ին գլխավորեց բրիտանական UK Singles Chart-ը (վերջին ժամանակներում սա բացառիկ երևույթ էր, որովհետև հիմնված էր բացառապես համացանցային վաճառքի վրա) գլխավորեց հիթ շքերթը ավելի քան 5 շաբաթ։


== Ծանոթագրություններ ==


== Արտաքին հղումներ ==
պաշտոնական կայքը
Mika’s Myspace
Իոնինո (գյուղ, Գլուխովի շրջան)

Իոնինո (ուկրաիներեն՝ Іонине), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Իոնինո գյուղում բնակվում էր 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լայմ (փողոց)

Անվան այլ կիրառումների համար տե՛ս՝ Լայմ (այլ կիրառումներ)Լայմ-փողոց, փողոց Լոնդոնում։ Լայմ-փողոցում է գտնվում աշխարհահռչակ Lloyd's of London ապահովագրական ընկերության նստավայրը։ Ճարտարապետ Ռիչարդ Ռոջերսը Lloyd's of London-ին տվել է անսովոր ձև։
Լայմ-փողոցում է գտնվում Մերի-Էկս երկնաքերը, որը իր անսովոր տեսքի համար անվանում են «վարունգ»։


== Ծանոթագրություններ ==
Բռնցքամարտի Եվրոպայի առաջնություն 2013

Բռնցքամարտի Եվրոպայի առաջնություն 2013, անցկացվել է 2013 թվականի մայիսի 30-ից հունիսի 9-ը Բելառուսի մայրաքաղաք Մինսկում։ Մրցաշարին մասնակցելու էին եկել 208 մարզիկներ 37 երկրներից։


=== Մեդալակիրներ ===


== Ընդհանուր հաշվարկ ==


== Ծանոթագրություններ ==


== Հղումներ ==
Բռնցքամարտի Եվրոպայի առաջնության պաշտոնական կայք
Բռնցքամարտի Եվրոպայի առաջնության արդյունքներ(անգլ.)
Բռնցքամարտի Բելառուսի ֆեդերացիա
Ֆիլադելֆիա (այլ կիրառումներ)

Ֆիլադելֆիա, (philos "սիրող" և adelphos "եղբայր") հունական քաղաքի անուն է, որը հետագայում օգտագործվել է նաև այլ բնակավայրերի համար՝

Ֆիլադելֆիա, ԱՄՆ Պենսիլվանիա նահանգի ամենամեծ քաղաքն է։
Ֆիլադելֆիա, ԱՄՆ Փենսիլվանիա նահանգի 67 վարչական միավորներից մեկը։
Ֆիլադելֆիա, համայնք Բրազիլիայում՝ Բաիա նահանգի կազմում։
Ֆիլադելֆիա, կոմունա Իտալիայում, Կալաբրիա մարզում՝ Վիբո Վալենտիա գավառում։
Ֆիլադելֆիա, քաղաք Կոստա Ռիկայի հյուսիս-արևմուտքում, Գուանակաստե նահանգում։
Հենրիկ Հոլմ

Հենրիկ Հոլմ (նորվ.՝ Henrik Holm, սեպտեմբերի 12, 1995(1995-09-12), Օսլո, Նորվեգիա), նորվեգացի դերասան, հայտնիություն է ձեռք բերել դեռահասական «SKAM» հեռուստասերիալում խաղացած Իվընի դերով։


== Կյանք և գործունեություն ==
Հոլմը ծնվել է նորվեգական Թրոմսյո քաղաքում, 1995 թվականի սեպտեմբերի 12-ին։ Հենրիկն այս քաղաքում ապրել է այնքան ժամանակ, քանի դեռ ընտանիքը 1997 թվականին տեղափոխվել է Նորվեգիայի մայրաքաղաք Օսլո։ Հոլմն ավարտել է «Uranienborg» միջնակարգ դպրոցը, որտեղ և սկսել է ստեղծագործական ուղին։
Երիտասարդ տղայի տաղանդը միանգամից նկատելի է դառնում։ «Halvbroren» հեռուստասերիալում խաղացած դերն էլ նրա մոտ հետաքրքրություն են առաջացնում արվեստի և բեմադրության նկատմամբ։ 2015 թվականի ամռանը ուղևորվում է ԱՄՆ։ Նյու Յորքում անցնում է յոթամսյա ինտենսիվ դասընթացներ Maggie Flanigan Studio դերասանական դպրոցում։ 2017 թվականի մայիսին պայմանագիր է ստորագրում դանիական “Panorama” դերասանական գործակալության հետ։ Հարաբերությունների մեջ է Լեա Մայերի հետ։


=== Կարիերա ===
«Կիսաեղբայր» հեռուստասերիալը դարձել է հեռուստասերիալում նրա կարիերայի հենակետը։


== Ծանոթագրություններ ==
Մոխադոս

Մոխադոս (իսպ.՝ Mojados) բնակավայր և մունիցիպալիտետ Իսպանիայում։ Գտնվում է Վալյադոլիդ պրովինցիայում։ Մունիցիպալիտետը գտնվում է Կաստիլյա և Լեոն շրջանում։ Տարածքը կազմում է 46.02 կմ2։ Բնակչությունը՝ 3348 մարդ (2010 թվականի տվյալներով)։ Պրովինցիայի վարչական կենտրոնից գտնվում է 27 կմ հեռավորության վրա։


== Ժողովրդագրություն ==


== Արտաքին հղումներ ==
պաշտոնական կայք Archived 2008-03-06 at the Wayback Machine.
Mojados Archived 2007-10-04 at the Wayback Machine.
Ռենատ Ատաուլին

Ռենատ Նուրուլաևիչ Ատաուլին (ռուս.՝ Ренат Нурулаевич Атау́лин, մայիսի 2, 1965(1965-05-02), Մոսկվա, ԽՍՀՄ), խորհրդային ռուս ֆուտբոլիստ, կիսապաշտպան։ ԽՍՀՄ սպորտի վարպետ։


== Կարիերա ==
Իր ֆուտբոլային կարիերան Ռենատ Ատաուլինն սկսել է Մոսկվայի «Դինամոյի» երիտասարդական թիմում։ 1982 թվականից մինչև 1983 թվականը խաղացել է Մոսկվայի ակումբի ֆարմ-ակումբը հանդիսացող Կաշիրայի «Դինամոյում»՝ անցկացնելով իր բանակային ծառայությունը։ Թիմը հանդես է եկել Երկրորդ լիգայում, որտեղ Ռենատ Ատաուլինը մասնակցել է 13 հանդիպման ու խփել 3 գոլ։ 1984 թվականից մինչև 1985 թվականը Ռենատ Ատաուլինը «սպիտակակապույտների» հիմնական կազմում մասնակցել է բարձրագույն լիգայի 52 հանդիպման և խփել 1 գոլ։ Առաջնությունում նա իր նորամուտը կատարել է 1984 թվականի ապրիլի 14-ին՝ վեցերորդ տուրի «Շախտյոր» ակումբի դեմ խաղում։ Նույն թվականին Ռենատ Ատաուլինը դարձել է ԽՍՀՄ գավաթակիր. ԽՍՀՄ գավաթի խաղարկության եզրափակչում «Դինամոն» ավելացված ժամանակում հաղթել է «Զենիթին» 2։0 հաշվով։
1986 թվականին Ռենատ Ատաուլինը տեղափոխվել է Մոսկվայի «Սպարտակ»։ Մրցաշրջանի ընթացքում նա մասնակցել է 15 հանդիպման։ Դրանից հետո նա տեղափոխվել է Մոսկվայի «Լոկոմոտիվ». «երկաթուղայինների» կազմում նա մասնակցել է 80 հանդիպման և խփել մեկ գոլ։
1989 թվականի մայիսին Ռենատ Ատաուլինը տեղափոխվել է Մոսկվայի «Տորպեդո», որի կազմում մասնակցել է ԽՍՀՄ գավաթի խաղարկության եզրափակչին։ Մրցաշրջանի ավարտին Ռենատ Ատաուլինը ու Նիկոլայ Պիսարևը պայմանագիր են կնքել շվեյցարական «Վինտերտուր» ակումբի հետ։ 1992 թվականին նրանք վերադարձել են Ռուսաստան։ Ռենատ Ատաուլինը մեկ մրցաշրջան է անցկացրել «Դինամոյի» երկրորդ կազմում, իսկ 1993 թվականին դարձել է Տուլայի «Արսենալ» ակումբի խաղացող։ 1994 թվականի մրցաշրջանը նա բաց է թողել «զինագործների» ղեկավարության հետ ունեցած կոնֆլիկտի պատճառով։
Դրանից հետո Ռենատ Ատաուլինը խաղացել է Սարատովի «Սոկոլ-ՊԺԴ», Ակտաուի «Մունայշի» և Ռամենսկոեի «Սատուրն» ակումբներում։
Ֆուտբոլային կարիերան ավարտելուց հետո Ռենատ Ատաուլինը խաղացել է «Սպարտակի» վետերանների թիմում։ 2004 թվականից մինչև 2006 թվականը եղել է «Արբատ» մինի-ֆուտբոլային ակումբի փոխնախագահը։
2014 թվականին Ռենատ Ատաուլինը սկսել է աշխատել Մոսկվայի «Լոկոմոտիվում» որպես ակադեմիայի գլխավոր տնօրենի տեղակալ երիտասարդության հարցերի գծով։


== Ձեռքբերումներ ==
 «Դինամո»ԽՍՀՄ գավաթակիր - 1984


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Արշալույս Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Արշալույս Համբարձումի Գաբրիելյան (հունիսի 14, 1912(1912-06-14), Կարսի մարզ, Կովկասյան երկրամաս, Ռուսական կայսրություն - մայիսի 5, 1993(1993-05-05), Երևան, Հայաստան), հայ երկրաբան, երկրաբանա-հանքաբանական գիտությունների դոկտոր (1953), պրոֆեսոր (1954), ՀԽՍՀ ԳԱ ակադեմիկոս (1982), ՀԽՍՀ գիտության վաստակավոր գործիչ (1961), միջազգային (տեկտոնական) և համամիութենական (շերտագրական) գիտակոորդինացիոն խորհուրդների անդամ, Պատվո նշան շքանշանակիր։


== Կենսագրություն ==
Ծնվել է Կարսի մարզի Նախիջևան գյուղում։ Ավարտել է ԵՊՀ-ն (1938)։ 1941-1983 թվականներին՝ ԵՊՀ պատմական և տարածաշրջանային երկրաբանության ամբիոնի վարիչ, 1983-1986 թվականներին՝ ՀԽՍՀ ԳԱ Երկրի մասին գիտությունների բաժանմունքի ակադեմիկոս քարտուղար, 1986-1993 թվականներին՝ ՀՀ ԳԱԱ երկրաբանության բաժանմունքի վարիչ, նախագահության անդամ։
Աշխատանքները վերաբերում են Հայաստանի երկրաբանական կառուցվածքի, հատկապես տեկտոնիկայի, շերտագրության և երկրաբանության զարգացման պատմության հարցերին։ Մշակել է Հայաստանի պալեոգենի ու նեոգենի շերտագրական սխեման, Փոքր Կովկասի ու հարակից շրջանների տեկտոնական մասնատման սխեմաները, բնութագրել առանձին տեկտոնական կառուցվածքները՝ ընդգծելով խորքային բեկվածների դերը երկրաբանական կառուցվածքի, հրաբխայնության և մետաղածնության մեջ։ Հեղինակ է «ՍՍՀՄ երկրաբանություն» (1984) ուսումնական ձեռնարկի։


== Երկեր ==
Сейсмотектоника Армяский ССР, Е., 1981 (համահեղինակ)
Третичные отложения Котайского района Арм․ ССР, Е․, 1947
Основные вопросы тектоники Армении, Е․, 1959
Палеоген и неоген Армянской ССР, Е․, 1964
Тектоническая карта Армянской ССР, Е․, 1968․


== Ծանոթագրություններ ==
Պրատո Սեզիա

Պրատո Սեզիա (իտալ․՝ Prato Sesia) կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 1999 մարդ (2008 թվականի տվյալներով)։ Բնակչության խտությունը 161 մարդ/կմ²։ Տարածքը՝ 12 կմ²։ Փոստային ինդեքս՝ 28077։ Հեռախոսային կոդ՝ 0163։
Բնակավայրի հովանավորն է համարվում սուրբ Սան Բերնարդոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0163 852117
Պաշտոնական կայք։ http://www.comune.prato-sesia.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մուշեղ Աբգարյան

Մուշեղ Վարիկի Աբգարյան (մայիսի 21, 1982, գ. Սարալանջ, Ապարանի շրջան), ՀՀ պետական գործիչ, ՀՀ Արագածոտնի մարզպետի տեղակալ։


== Կրթություն ==
1996-1999 թթ. - սովորել և ավարտել է Գիտությունների ազգային ակադեմիային կից Ապարանի ֆիզիկամաթեմատիկական դպրոց
1999-2004 թթ. - սովորել և ավարտել է Խ. Աբովյանի անվան Հայկական պետական մանկավարժական համալսարանի պատմաիրավագիտության ֆակուլտետը՝ պատմաբան-իրավագետի որակավորամբ։


== Աշխատանքային գործունեությունը ==
2004–2006 թթ. - ծառայել է ԼՂՀ պաշտպանության բանակում որպես նռնականետային դասակի հրամանատար։
2006-2013 թթ. - աշխատել է Քուչակի միջնակարգ դպրոցում որպես պատմության և իրավագիտության ուսուցիչ։
2008–2011 թթ. - Երևանի պետական տեխնոլոգիական քոլեջի Ապարանի մասնաճյուղի տնօրեն։
2009–2013 թթ. - «Հայաստանի երիտասարդ իրավաբանների ասոցիացիա» հասարակական կազմակերպության Արագածոտնի մարզի Ապարան քաղաքի Շահերի պաշտպանության և աջակցության կենտրոնի ղեկավար։
2013 թթ. - «Հայաստանի երիտասարդ իրավաբանների ասոցիացիա» հասարակական կազմակերպության Արագածոտնի մարզի հակակոռուպցիոն կենտրոնի ղեկավար։
2013 թ. սեպտեմբերի 28-ին ՀՀ վարչապետի որոշմամբ նշանակվել է Հայաստանի Արագածոտնի մարզպետի տեղակալ։Ամուսնացած է, ունի մեկ որդի։ Հայաստանի հանրապետական կուսակցության անդամ է։


== Ծանոթագրություններ ==
Սոկրատ Աքմաքչյան

Սոկրատ Վռամի Աքմաքչյան (հունվարի 15, 1922(1922-01-15), Ղարաքիլիսա, Ալեքսանդրապոլի գավառ, Հայկական ԽՍՀ - սեպտեմբերի 18, 2002(2002-09-18), Վանաձոր, Հայաստան), հայ բեմադրիչ։ ՀԽՍՀ արվեստի վաստակավոր գործիչ։


== Կենսագրություն ==
Սոկրատ Աքմաքչյանը ծնվել է 1922 թվականին, Ղարաքիլիսայում, իրավաբանի ընտանիքում։ Նրա հայրը՝ Վռամ Աքմաքչյանը, սիրում էր թատրոնը, բայց հեռու էր բեմարվեստից։ Պապը՝ Արշակը, հայտնի էր որպես «անուղղելի» թատերասեր, որը շատ անգամ ամառանոցային Ղարաքիլիսա քաղաքը ժամանող հայ արտիստների հետ հանդես էր գալիս ներկայացումերում։
Սովորել և ավարտել է Վանաձորի Վազգեն առաջինի անվան թիվ 1 դպրոցը։ 1940 թվականին Սոկրատ Աքմաքչյանը զորակոչվոել է բանակ, ծառայել Մերձբալթիկայում, ուր սահմանապահների հետ միասին Հայրենական մեծ պատերազմի սկզբում ընդունեց հիտլերյան զորքերի առաջին հարվածները։ Առողջական վիճակի պատճառով՝ զորացրվելով վերադառնում է հայրենի քաղաքը և աշխատանքի անցնում թատրոնում։
Ավարտել է Երևանի Թատերական ինստիտուտի ռեժիսորական բաժինը, այնուհետև աշխատանքի է անցել Կիրովականի թատրոնում։ Երկար տարիներ ղեկավարել է Կիրովականի (այժմ՝ Վանաձոր) թատրոնը։
1944 թվականին հոր պահանջով Սոկրատն ընդունելության քննություններ է հանձնում պետհամալսարանի պատմական ֆակուլտետի համար, որպեսզի հետագայում տեղափոխվի իրավաբանական։ Բայց, երբ նույն 1944 թ. բացվեց Երևանի թատերական ինստիտուտը, Սոկրատ Աքմաքչյանը փոխադրվում է թատերական ինստիտուտ, հանձնում քննություններ ռեժիսորական կուրսի համար։ Թատրոնն Աքմաքչյանին գրավել էր դեռ դպրոցական տարիներից. մասնակցել է դպրոցական ներկայացումներին՝ երրորդ դասարանից սկսած, իններորդ դասարանում հանդես է եկել «Պեպո» պիեսում՝ գլխավոր դերում։ 1936 թվականին, դպրոցական այս ներկայացման մեջ նրան տեսավ Վարդան Աճեմյանը, երբ Կիրովականի թատրոնում բեմադրվում էր Լ. Միքայելյանի «Գոշը», որի մեջ մասսայական տեսարանում Սոկրատ Աքմաքչյանը հանդես էր գալիս գյուղացու դերում։

1949 թվականի վերջին Սոկրատ Աքմաքչյանը Կիրովականի թատրոնում բեմադրում է իր դիպլոմային ներկայացումը՝ Ա. Մովզոնի «Կոստանտին Զասլոնովը» և նույն տարին ընդունվում է այդ թատրոնը որպեր ռեժիսոր։ Յոթ տարի անց նա դառնում է Կիրովականի Հովհաննես Աբելյանի անվան թատրոնի գլխավոր ռեժիսոր, իր ռեժիսորական գործունեության տարիներին բեմադրելով 14 ազգությունների դրամատուրգների 40-ից ավելի պիես։ Մահացել է 2002թ. սեպտեմբերի 18-ին Վանաձորում։


== Բեմադրությունները ==
«Նույն հարկի տակ» 1957 թ.
«Սոս և Վարդիթեր» 1958 թ.
«Հանգուցյալը շրջում է քաղաքում»
«Չար ոգի»
«Սևիլիայի աստղը»
«Այսպիսին է սերը»


== Ծանոթագրություններ ==
Դոմիշևինա

Դոմիշևինա, գյուղ որը գտնվում է Սերբիայի Հանրապետության Բրուս քաղաքում։


== Բնակչություն ==
Ըստ 2002 թվականին կատարված մարդահամարի գյուղում բնակվում են 104 մարդ։


== Ծանոթագրություններ ==
Երկրաջերմություն

Երկրաջերմություն, գեոթերմիա, Երկրի ընդերքի ջերմային վիճակն ու ջերմային պատմությունն ուսումնասիրող երկրաֆիզիկայի բաժին։ «Գեոթերմիա» բառն առաջացել է հին հունարեն γῆ՝ Երկիր և θέρμη՝ տաք, ջերմություն բառերից։
Երկրաջերմային դաշտը պայմանավորված է Երկրի ընդերքում արտազատվող և Արեգակից ստացվող էներգիայով։ Երկրի մակերևույթ հասնող արեգակնային էներգիան (1016 Ջոուլ/տարի) թափանցում է միայն երկրակեղևի ամենավերին շերտերը։ Այն լրիվ մարում է 10-20 մ խորություններում (հաստատուն ջերմաստիճանի գոտի), որտեղ ջերմաստիճանի օրական տատանումներ չեն հայտնաբերված։ Սակայն հաստատուն ջերմաստիճանի գոտուց դեպի խորք դիտվում է ջերմաստիճանի անընդհատ բարձրացում, ինչը վկայում է Երկրի ընդերքում ջերմության աղբյուրների գոյության մասին։ Ենթադրվում է, որ այս ջերմության հիմնական աղբյուրը ճառագայթաակտիվ տրոհման էներգիան է։ Ջերմային հոսքն անընդհատ արտահոսում է Երկրի ընդերքից դեպի մակերևույթ և տարածվում շրջապատում։ Հաշվված է, որ ջերմության այդ արտահոսքը կազմում է 1021 Ջոուլ/տարի։
Ընդերքի ջերմաստիճանի հետազոտությունները կատարվում են արտավիժած լավաների, ջերմուկների, հանքահորերում, հորատանցքներում և ծովի հատակում գտնվող ապարների ջերմաստիճանները չափելով, ինչպես նաև ընդերքում նյութի էլեկտրահաղորդականության, ապարների ջերմաֆիզիկական հատկությունները որոշելով։
Երկրի ընդերքում ջերմաստիճանի անմիջական չափումները հնարավոր են միայն մի քանի կմ խորություններում, այնուհետև ջերմաստիճանը գնահատում են անուղղակիորեն՝ ըստ հրաբուխների լավայի ջերմաստիճանի և երկրաֆիզիկական որոշ տվյալների։ Իսկ 400 կմ-ից ավելի խորություններում որոշվում են ջերմաստիճանի հավանական սահմանները։
Ջերմության արտահոսքի միջին արժեքն ամբողջ Երկրի համար 1,2-1,5 մկկալ/սմ2․վ է և տատանվում է 0,6-2,4 մկկալ/սմ2․վ սահմաններում, հազվադեպ հասնում 8 մկկալ/սմ2․վ-ի։
Երկրից արտահոսող ջերմության քանակն ավելի քան 4000 անգամ փոքր է Արեգակից Երկիր հասնող ջերմության քանակից, ուստի Երկրի ընդերքից արտահոսող ջերմությունը չի ազդում կլիմայի վրա։ 


== Հայաստանում ==
Հայաստանի տարածքում երկրաջերմային դաշտը հետազոտվել է 1960-ական թվականներին։ Հայաստանի կենտրոնական մասում (մոտավորապես Արագած-Գեղամա-Վարդենիսի լեռնազանգվածների գծով) երկրաջերմային արտահոսքը բավական բարձր է (միջինը՝ 2,4 մկկալ/սմ2․վ) և նվազում է դեպի Արաքս և Կուր գետերի հովիտները (մինչև 1,2 մկկալ/սմ2․վ)։


== Ծանոթագրություններ ==
Սուրբ Գևորգ եկեղեցի (Գորի)

Սուրբ Գևորգ եկեղեցի (այլ կիրառումներ)Գորիի Սուրբ Գևորգ հայկական եկեղեցի, Հայ առաքելական եկեղեցու կորցրած տաճար, որը գտնվում էր Վրաստանի Գորի քաղաքում։


== Պատմություն ==

Սուրբ Գևորգ տաճարը գտնվում էր Գորիի բերդի տարածքում, Անդորնիկովների (Անդրոնիկաշվիլիների) տան մոտ, այժմ մնացել են տաճարի մնացորդները։ Եկեղեցին քանդվել է 1920 թվականի Գորիի երկրաշարժի ժամանակ։


== Տես նաև ==
Վիրահայոց թեմ


== Գրականություն ==
Սամվել Կարապետյան, Վրաց պետական քաղաքականությունը, և հայ մշակույթի հուշարձանները, Երևան, 1998


== Ծանոթագրություններ ==
Վրաստանի համար

«Վրաստանի համար», Հովհաննես Թումանյանի բանաստեղծություններից։


== Պատմություն ==
Այս բանաստեղծության գրվելու թվականն ստույգ հայտնի չէ։
Ինքնագիրը չի պահպանվել։
Բանաստեղծությունն առաջին անգամ տպագրվել է 1916 թվականի սեպտեմբերի 18-ին «Հորիզոն» օրաթերթում (№ 208) «Հոդվածի փոխարեն» ենթավերնագրով, այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 187-188)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Հորիզոն» օրաթերթից։


== Ծանոթագրություններ ==
Պիլյավա (գյուղ, Տիվրովի շրջան)

Անվան այլ կիրառումների համար տե՛ս՝ ՊիլյավաՊիլյավա (ուկրաիներեն՝ Пилява), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1243 թվականին։
2001 թվականի տվյալներով Պիլյավա գյուղում բնակվում էր 752 մարդ։ Բնակավայրը զբաղեցնում է 2,47 կմ² տարածք։ Բնակչության խտությունը կազմում էր 304,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգոր Մատովիչ

Իգոր Մատովիչ (սլովակ.՝ Igor Matovič, մայիսի 11, 1973(1973-05-11), Borová, Trnava District, Trnava District, Western Slovakia, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), Սլովակիայի պետական գործիչ։ «Հասարակ մարդիկ» աջ պահպանողական կուսակցության հիմնադիրն ու առաջնորդը։ Գործող փոխվարչապետն ու ֆինանսների նախարարը 2021 թվականի ապրիլի 1-ից։ Նախկինում՝ Սլովակիայի վարչապետ (2020-2021), Ազգային խորհրդի պատգամավոր (2010-2020)։
2010 թվականի հունիսի 12-ի խորհրդարանական ընտրությունների արդյունքներով, որին մասնակցել է «Ազատություն և համերաշխություն» (SaS) ցուցակով, առաջին անգամ ընտրվել է Ազգային խորհրդի պատգամավոր։
Մատովիչի «Հասարակ մարդիկ» կուսակցությունը հաղթել է 2020 թվականի փետրվարի 29-ի խորհրդարանական ընտրություններում։
2020 թվականի մարտի 21-ին Մատովիչը դարձավ վարչապետ։ 2021 թվականի մարտին կազմակերպվել էր ռուսական Սպուտնիկ V պատվաստանյութի գաղտնի մատակարարումը Սլովակիա։ Դա առաջացրեց կոալիցիոն ճգնաժամ, որի արդյունքում վարչապետ Մատովիչը հրաժարական տվեց, ինչը հանգեցրեց ամբողջ կառավարության հրաժարականին։ Սլովակիայի նախագահ Զուզանա Չապուտովան հանձնարարել է նոր կառավարություն ձևավորել ֆինանսների նախարար Էդուարդ Հեգերին, որի կառավարությունում Մատովիչը ստացել է փոխվարչապետի և ֆինանսների նախարարի պաշտոնը։


== Կատակով սկանդալ ==
2021 թվականի մարտի 3-ին Մատովիչը կատակով խոստացել է Ռուսաստանին փոխանցել Անդրկարպատյան Ուկրաինան՝ կովիդի դեմ պատվաստանյութի խմբաքանակի դիմաց։ Այդ կատակից հետո նա հստակեցրել է, որ սխալ կարծիք կա Ռուսաստանի հետ այս հարցում պայմանավորվածությունների անցանկալի լինելու մասին։ Ուկրաինայի արտաքին գործերի նախարարությունը Մատովիչից պաշտոնական ներողություն է պահանջել անհաջող կատակի համար։


== Ծանոթագրություններ ==
Մոզարլանդիա

Մոզարլանդիա (պորտ.՝ Mozarlândia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Սան Միգել դու Արագուայայի գավառի կազմի մեջ։ Բնակչությունը կազմում է 12 005 մարդ՝ 2006 թվականի տվյալներով։ Գրավում է 1 734,359 կմ2 տարածք։ Բնակչության խտությունը՝ 6,9 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 151 451 095,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 13 023,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,728 (տվյալները՝ ՄԱԿ-ի զարգացման ծրագրի)
Իվ Պլամբ

Իվ Էլին Պլամբ (անգլ.՝ Eve Aline Plumb, ապրիլի 29, 1958(1958-04-29), Բըրբանք, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի, կինոպրոդյուսեր, երգչուհի և նկարչուհի։


== Կենսագրություն ==
Իվ Էլին Պլամբը ծնվել է 1958 թվականի ապրիլի 29-ին Բըրբանքում (ԱՄՆ, Կալիֆոռնիա), դերասան Նիլի Պլամբի (1912-2000) և պարուհի Ֆլորա Ջուն Պլամբի (օրիորդական ազգանունը Դոբրի, մահացել է 1995 թվականին) ընտանիքում, որոնք ամուսնացել էին 1939 թվականին։ Իվը ուներ մեկ եղբայր և երկու քույր, Բենջամին Նիլի Պլամբ, Կետրին Պլամբ և Ֆլորա Ջուն Պլամբ (ծնվ. 1944 թվական)։


== Կարիերա ==
Իվի առաջին ելույթը կայացել է 1966 թվականին «Մեծ հովիտ» հեռուստասերիալում Սառա Ջեյնի դերակատարմամբ, իսկ հաջորդ տարի նույն սերիալում խաղացել է Էլենի և Լորենի դերերը։ Ընդհանուր առմամբ խաղացել է 58 ֆիլմերում և հեռուստասերիալներում։ 2012 թվականին Իվը «Պլոտց քույրերը» հեռուստասերիալում հանդես է գալիս, որպես պրոդյուսեր, միաժամանակ խաղալով Սելեստին Պլոտցի դերը։ Իվը համարվում էր երգչուհի և 1971-1973 թվականներին նա կատարել է «Girl», «You’ve Got to Be in Love To Love a Love Song», «Good Time Music» և «Heigh-Ho» երգերը «Բրեդի ընտանիքը» հեռուստասերիալում, որտեղ նա խաղացել է Ջեն Բրեյդի դերը 1969-1974 թվականներին։
Իվը նաև նկարչուհի է։ 


== Ֆիլմագրություն ==
Ֆիլմեր

Պրոդյուսեր


== Անձնական կյանք ==
1979-1981 թվականներին Իվն ամուսնացած է եղել Ռիկ Մենսֆիլդի հետ։
1995 թվականին Իվը երկրորդ անգամ ամուսնացել է  բիզնես և տեխնո խորհրդատու Կեն Պեյսի հետ։


== Մասսայական մշակույթում ==
1991 թվականին «Eve’s Plum» երաժշտական ռոք խումբը կոչվել է նրա պատվին։
2000 թվականին Կեյտլին Կալեմը խաղացել է նրա «Աճող Բրեյդները» ֆիլմում։


== Ծանոթագրություններ ==


== Արտաքին հղումներ ==
Պաշտոնական կայք
Տերեշկի (գյուղ, Բառի շրջան)

Անվան այլ կիրառումների համար տե՛ս՝ ՏերեշկիՏերեշկի (ուկրաիներեն՝ Терешки), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Տերեշկի գյուղում բնակվում էր 1 001 մարդ։ Բնակավայրը զբաղեցնում է 14 կմ² տարածք։ Բնակչության խտությունը կազմում էր 71,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուզա (գետ)

Լուզա (ռուս.՝ Луза), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յուգա գետի ափում։ Գետի երկարությունը 574 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օրատինո

Օրատինո  (իտալերեն՝ Oratino), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1411 մարդ, բնակչության խտությունը կազմում է 83 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 86010, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Գլխավոր կայք՝ http://www.comune.oratino.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օրգորոսո

Օրգորոսո (իսպ.՝ Orgoroso) բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 583 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Карта Оргоросо Archived 2012-10-10 at the Wayback Machine.
Բուդդիզմի դրոշ

Բուդդիզմի դրոշ, բուդդիզմի խորհրդանիշներից մեկը։ Ստեղծվել է 1885 թվականին Կոլոմբոյի կոմիտեի (Colombo Committee) կողմից Շրի Լանկայում՝ որպես բուդդայական հավատքի և խաղաղության խորհրդանիշ։


== Նկարագրություն ==
Բաղկացած է հինգ ուղղահայաց շերտերից (կապույտ (Nila), դեղին (Peeta), կարմիր (Lohitha), սպիտակ (Odata) և նարնջագույն (Manjesta)), որոնցից յուրաքանչյուրը զբաղեցնում է լայնության 1/6 մասը։ Վեցերորդ մասը բաղկացած է հինգ հորիզոնական շերտերից, որոնք կրկնում են ուղղահայաց շերտերի գույները (տակից նարնջագույն)։ Որպես բուդդիստների միջազգային դրոշ՝ ճանաչվել է Բուդդիստների համաշխարհային կոնգրեսում 1952 թվականին։ Կան այս դրոշի մի շարք փոփոխված տարբերակներ։


== Նշանակություն ==
Դրոշի հինգ գույները խորհրդանշում են Բուդդայի արտանետած աուրայի հինգ գույները, երբ նա լուսավորություն է ստացել։ Բուդդայի մազերի կապույտ գույնը նշանակում է կարեկցանք բոլոր էակների հանդեպ, մաշկի դեղինը նշանակում է անհետևողական ճանապարհ, որին պետք է հետևել, մարմնի կարմիր գույնը նշանակում է օրհնություն, որը տալիս է Բուդդայի ուսմունքը, ոսկորների և ատամների սպիտակ գույնը խորհրդանշում է Բուդդայի ուսմունքի հստակությունը և ազատությունը, իսկ ափի, կրունկների, շուրթերի նարնջագույնը նշանակում է Բուդդայի ուսմունքի անասելի իմաստությունը։


== Ծանոթագրություններ ==


== Արտաքին հղումներ ==
Ashley de Abrew։ «Five colour Buddhist flag» (անգլերեն)։ Daily News։ Արխիվացված է օրիգինալից 2012-05-26-ին։ Վերցված է 2010-10-29
Մանուկների կոտորած

Մանուկների կոտորած, նորկտակարանային պատմության դրվագ՝ նկարագրված Մատթեոսի Ավետարանում։ Փոխաբերական իմաստով ասույթը նշանակում է չափազանց դաժան վերաբերմունք անպաշտպանների նկատմամբ։ Սպանված մանուկներին քրիստոնեական եկեղեցին դասել է սուրբ նահատակների շարքը։ Ուղղափառ եկեղեցին նրանց հիշատակը նշում է դեկտեմբերի 29-ին (11 հունվարի), կաթոլիկ եկեղեցին՝ դեկտեմբերի 28-ին։


== Ավետարանական պատմություն ==
Մանուկների կոտորածը նկարագրված է միայն Մատթեոսի Ավետարանում։ Համաձայն Ավետարանական պատմության՝ նորածնին երկրպագության եկած մոգերը չկատարեցին Հուդայի թագավոր Հերովդես Մեծի խնդրանքը. չհայտնեցին նրան մանկան գտնվելու վայրի մասին։ Այդ մասին Հովսեփ Ֆլավիոսոսը հաստատում է, որ Հերովդեսը մահանում է «թագավորելով Անտիգոնեսի մահից երեսունչորս տարի հետո(Երուսաղեմի նվաճվելուց հետո) և հռոմեացիների կողմից 37 տարի թագավոր ճանաչվելուց հետո»։ Դա ցույց է տալիս, որ նրա մահվան թվականը մ. թ. ա. 2 թվականն է կամ մ. թ. ա. 1 թվականը։ Հետո ավետարանիչը վկայում է, որ կոտորածը կանխագուշակված է եղել Երեմիա մարգարեի կողմից։ Ավետարանական պատմության համաձայն՝ Հիսուսը փրկվում է Եգիպտոս փախչելու շնորհիվ։


== Աստվածաշնչյան զրույցներ ==
Ֆեոֆիլակտ Բուլղարացին Մատթեոսի Ավետարանից վերցված իր զրույցներում գրում է, որ մանուկների կոտորածը կատարվել է Աստվածային ծրագրով, որի մասին վկայվում է Մատթեոսի մոտ (Երեմիայի մարգարեությունը)։ Նրա կարծիքով դա կատարվեց, որպեսզի հայտնաբերվի Հերովդեսի չարությունը։ Զոհերի առիթով Ֆեոֆիլակտը գրում է, Եկեղեցական գրվածքներում մատնանշվում է տարբեր թվաքանակի մանուկներ։ Բյուզանդական ավանդությունում ընդունված է 14 հազար թիվը, սիրիականում՝ 64 հազար։ Բրյուս Ալբորդը հաստատում է, որ Բեթղեհեմի ամբողջ բնակչությունը չէր անցնում 1000 մարդուց, բնականանաբար, տարեկան 30 երեխայի ծնելիության դեպքում արական սեռի նորածինները մինչև 2 տարեկան հասակը չեն կարող 20-ից ավելի լինել։ Համախոհները կոտորվածների մեծ թիվը բացատրում են Մատթեոսի հաղորդածով, որն էլ հիմնվել էր Երեմիայի հաղորդածի վրա՝ ենթադրելով, որ զոհերը եղել են բավականաչափ շատ։ Որոշ պատմաբաններ և աստվածաբաններ ուշադրության են դարձնում դեպի Բեթղեհեմ ուղղված ժողովրդի մեծ հոսքին՝ համաձայն Ղուկասի Ավետարանի, որտեղ հիշեցվում է, որ Հովսեփն ու Մարիամը Բեթղեհեմ էին գնում մարդահամարի պատճառով և նրանց վիճակված էր հանգրվանել քարայրում։


== Պատմականություն ==
Կոտորածի մասին տեղեկություններ չկան անտիկ աղբյուրներում, բացառությամբ Մատթեոսի ավետարանից և ավելի ուշ ժամանակի քրիստոնեական տեքստերից։ Պատմաբանները հատուկ ուշադրություն են դարձնում այն բանին, որ գլխավոր աղբյուրը Հերովդեսի թագավորության մասին Հովսեփ Ֆլավիոսի անտիկ շրջանի աշխատությունն է, որը տեղեկություն չի պարունակում Բեթղեհեմում տեղի ունեցած մանուկների կոտորածի մասին։


== Կոտորածը կերպարվեստում ==


== Ծանոթագրություններ ==
Վորոնովկա (գյուղ, Վեսելինովոյի շրջան)

Անվան այլ կիրառումների համար տե՛ս՝ ՎորոնովկաՎորոնովկա (ուկրաիներեն՝ Воронівка), գյուղ Ուկրաինայի Նիկոլաևի մարզի Վեսելինովոյի շրջանում։
2001 թվականի տվյալներով Վորոնովկա գյուղում բնակվում էր 62 մարդ։ Բնակավայրը զբաղեցնում է 0,242 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատուն և խոհարարը

«Կատուն և խոհարարը», Իվան Անդրեևիչ Կռիլովի առակներից մեկը։ Այս առակը ներառված է առակների այն շարքի մեջ, որոնք նվիրված են 1812 թվականի Հայրենական պատերազմին (բացի այս առակից, շարքի մեջ ընդրկված են «Անջատում», «Ագռավն ու հավը», «Գայլը շնանոցում», «Գումակ», «Գայլաձուկը և կատուն» առակները)։


== Սյուժե ==
Առակի սյուժեի համաձայն՝ խոհարարը գնում է գինետուն և Վասկային թողնում՝ ուշադրությամբ հետևելու և մկներից պաշտպանելու սննդամթերքի պաշարները։ սակայն կատուն ոչ միայն չի հետևում, այլև հենց ինքն է ուտում այդ պաշարների մի մասը։ Այսպիսով՝ կատուն ուտում է կարկանդակը, հերթը հասնում է աքաղաղին։
Երբ խոհարարը տեսնում է պաշարները, որոնց մի մասը չկար, զայրանում է կատվի վրա։ Ընդ որում՝ խոհարարը չի նկատում, որ քանի դեռ ինքը զայրանում է կատվի վրա, նա արդեն ուտում է սննդամթերքի մնացած մասը։


== Կապը 1812 թվականի հետ ==
Կիրպիչնիկովի կարծիքով՝ առակն արտացոլում է գրողի դժգոհությունը Միխայիլ Բարկլայ-դը-Տոլիի դանդաղաշարժության հետ։ Գրված է Միխայիլ Կուտուզովին՝ գլխավոր հրամանատար նշանակելու նախօրեին, վերաբերում է 1812 թվականի հայրենական պատերազմի սկզբում տեղի ունեցած իրադարձություններին։ Միևնույն ժամանակ, խորհրդային գրականագետ Միխայիլ Բրիքսմանը նշել է, որ առակի առաջին ընթերցումը տեղի է ունեցել դեռևս 1812 թվականի մարտին «Ռուսերեն խոսքի սիրահարների զրույց». այդ կերպ հավաստիացնում է, որ այս առակը չի կարող որևէ կապ ունենալ Միխայիլ Բարկլայ-դը-Տոլիի հետ։


== Թևավոր խոսք՝ առակից ==
Առակից թևավոր խոսք է դարձել այս նախադասությունը. «Իսկ Վասկան լսում և ուտում է»։ Օգտագործվում է այնպիսի իրավիճակներում, երբ որևէ մեկը մյուսին երկար ժամանակ հանդիմանում է ինչ-որ բանի միջև, բայց այն մեկը, միևնույնն է, զբաղվում է իր դատապարտելի գործով։ Այս թևավոր խոսքից էլ ծագել է «վասկիզմ» հասկացությունը։


== Ծանոթագրություններ ==
Չերտիցկո

Չերտիցկո (ռուս.՝ Чертицко), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)